b"\n_START_ARTICLE_\nBogd Khan\n_START_SECTION_\nBakgrunn\n_START_PARAGRAPH_\nHan ble f\xc3\xb8dt i Kham som den gangen var en region i Tibet og n\xc3\xa5 er delt mellom dagens Tibet og Sichuan-provinsen i Folkerepublikken Kina.\n_START_SECTION_\nJebtsundamba khutuktu\n_START_PARAGRAPH_\nHan var den \xc3\xa5ttende jebtsundamba khutuktu, en stilling som er tredje mest sentrale i tibetansk buddhisme etter Dalai Lama og Panchen Lama. Hans religi\xc3\xb8se navn var Ngawang Lobsang Ch\xc3\xb6kyi Nyima Tendzin Wangchug (Wylie: Ngag dbang blo bzang chos kyi nyi ma bstan 'dzin dbang phyug) og han var ogs\xc3\xa5 kjent som Bogdo lama, idet lama betyr \xc2\xabl\xc3\xa6remester\xc2\xbb._NEWLINE_Under Mongolriket (1206-1294) ble det vedtatt at tibetansk buddhisme skulle v\xc3\xa6re offisiell religion, noe som sitter igjen i Mongolia i dag selv om man har andre religioner som sjamanisme, og Bogd Khan var i sin tid det \xc3\xa5ndelige overhodet for Mongolias tibetanske buddhisme, hovedsakelig Gelug-sekten._NEWLINE_Bogd Khan vokste opp i en tibetansk familie og ble offisielt utpekt av Panchen Lama og Dalai Lama til \xc3\xa5 innta tittelen som jebtsundamba khutuktu. Han ble sendt til Urga, eldre navn for hovedstaden i ytre Mongolia, Ulan Bator, og der levde han resten av livet. Den gangen var Mongolia underlagt det mandsjuriske/kinesiske Qing-dynastiet og Bogd Khan ble sett p\xc3\xa5 som en leder som skulle samle og frigj\xc3\xb8re Mongolia._NEWLINE_Som teokratisk enevoldshersker over Mongolia ble hans makt i realiteten raskt begrenset. I \xc3\xa5r 1919 ble Mongolia okkupert av kinesiske styrker under general Xu Shuzheng som aktet \xc3\xa5 sikre Republikken Kinas krav p\xc3\xa5 landet. Man p\xc3\xa5stod at oppdraget var \xc3\xa5 forsvare Mongolia fra bolsjevikiske inntrengere; den tilerkjente autonomi ble avskaffets og Bogd Khans formela likesom faktiske makt forsvant helt. _NEWLINE_I 1921 ble de kinesiske styrker beseiret av hvite russiske styrker under baron von Ungern-Sternberg. Han gjeninnsatte Bogd Khan som absolutt monark, men beholdt sin okkupasjon over landet. Mot slutten av 1921 ble baronens styrker nedkjempet av mongolske kommunister og av Den r\xc3\xb8de arm\xc3\xa9. _NEWLINE_Kommunistene innf\xc3\xb8rt et konstitusjonelt monarki og Bogd Khans innflytelse fortsatte \xc3\xa5 v\xc3\xa6re innskrenket. Etter at han d\xc3\xb8de i 1924 ble monarkiet avskaffet og Den mongolske folkerepublikk.\n_START_SECTION_\nReinkarnasjonsforbud\n_START_PARAGRAPH_\nDen revoludjon\xc3\xa6re regjeringen proklamerte at ingen flere reinkarnasjoner skulle finnes, for \xc3\xa5 forhindre en religi\xc3\xb8st utsett etterf\xc3\xb8lger etter Bogd Khan, og for \xc3\xa5 sl\xc3\xa5 til mot det innflytelserike buddhistiske presteskapet, men allerede samme \xc3\xa5r ble det spredt rykter om at en ny reinkarnasjon av Jebtsun Damba Khutuchtu var blitt funnet i landets nordlige deler."